钦定古今图书集成/理学汇编/字学典/第100卷 > 张绍先
## 钦定古今图书集成/理学汇编/字学典/第100卷 > 张绍先

按《法书要录》，“张绍先，范阳方城人。”〈瓌瓘之父〉与高正臣有
旧，朝士就高乞书，凭绍先书之。高曾与人书十五纸，
绍先戏换五纸以示高，不辨。客曰：“有人换公书。”高笑曰：“必张公也。”终不能辨。宋令文曰：“力则张胜，态则高
强。”有人求高书一屏，幛曰：“正臣故人在申州，书与仆
类，可往求之。”绍先乃与书之。

按《史书会要》，“张绍先，宗二王。”